બિઝનેસ ટાયકૂન અને ભાગેડુ વિજય માલ્યા સામે અમલ નિયામકની કચેરી (ઈડી) એ મની લોંડરિંગ મામલે નવી ચાર્જશીટ દાખલ કરી છે. કિંગફિશર કંપનીના માલિક માલ્યા પર 6,027 કરોડ રૂપિયાનો ચૂનો લગાવવાના આરોપમાં ઈડીએ નવો આરોપપત્ર દાખલ કર્યો છે. ઉલ્લેખનીય છે કે થોડાક દિવસો પહેલા જ બ્રિટની એક અદાલતે માલ્યાને કહ્યુ હતુ કે તે બેંકોને 2 લાખ પાઉન્ડ ચૂકવે. કોર્ટે કહ્યુ હતુ કે કાયદાકીય લડાઈ દરમિયાન બેંકોએ મોટી રકમ ખર્ચ કરી છે અને તેની ભરપાઈ વિજય માલ્યા કરે.